Diari Oficial de la Generalitat Valenciana


Sumari del DOGV 4269, del 12-06-2002 (2002/5855)

ORDE de 7 de maig de 2002, de la Conselleria de Justícia i Administracions Públiques, per la qual s'aprova la classificació en classe primera dels llocs de Secretaria i Intervenció de l'Ajuntament de Tavernes de la Valldigna, es classifica el lloc de Tresoreria com reservat a funcionari amb habilitació de caràcter nacional i s'autoritza el seu acompliment per funcionari de la corporació degudament qualificat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/5855


Data del document
:   07-05-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Tavernes de la Valldigna
    * qualificació del personal
    * administració local
    * professió administrativa
    * comptable

ORDE de 7 de maig de 2002, de la Conselleria de Justícia i Administracions Públiques, per la qual s'aprova la classificació en classe primera dels llocs de Secretaria i Intervenció de l'Ajuntament de Tavernes de la Valldigna, es classifica el lloc de Tresoreria com reservat a funcionari amb habilitació de caràcter nacional i s'autoritza el seu acompliment per funcionari de la corporació degudament qualificat. [2002/Q5855]
  
Els llocs de treball de Secretaria i Intervenció de l'Ajuntament de Tavernes de la Valldigna es troben actualment classificats en classe segona.
  
Per mitjà d'Acord Plenari de l'Ajuntament de Tavernes de la Valldigna, de data 17 de desembre de 2001, se sol·licita a esta Conselleria de Justícia i Administracions Públiques la modificació de la classificació dels citats llocs de treball en classe primera, per concórrer en el municipi característiques especials, les quals queden prou acreditades en l'expedient tramitat.
  
Així mateix, s'acorda sol·licitar l'excepció del lloc de Tresoreria que serà exercit pel funcionari de la corporació, el senyor Antonio Manuel Juan Enguix, cap de la Secció de Tresoreria, Recaptació i Gestió Tributària.
  
Consten en l'expedient certificats expedits per la Secretaria General de la corporació acreditatius de la població municipal, del pressupost, de l'existència de consignació pressupostària suficient per a sufragar les despeses que es deriven de les reclassificacions, així com del tràmit d'audiència i el seu resultat.
  
Vist el que disposa l'article 2 del Reial Decret 1.732/1994, de 29 de juliol, en l'apartat a) del qual classifica en secretaries de classe primera les secretaries d'ajuntament el municipi de les quals tinga una població superior a 20.000 habitants, quedant reservada la seua provisió a funcionaris pertanyents a la subescala de secretaria, categoria superior; en l'apartat d) classifica en intervencions de classe primera els llocs d'intervenció en corporacions amb secretaria de classe primera, reservats a funcionaris pertanyents a la subescala d'intervenció tresoreria, categoria superior; i en l'apartat f) sobre l'obligatorietat de crear el lloc de tresoreria reservat a funcionaris pertanyents a la subescala d'intervenció tresoreria.
  
Vista la disposició addicional tercera del Reial Decret 1.732/1994, de 29 juliol, que admet excepcionalment autoritzar l'exercici del lloc de tresoreria per funcionari de la corporació degudament qualificat als municipis amb població inferior a cinquanta mil habitants o pressupost inferior a tres mil milions de pessetes.
  
En virtut d'això, i en ús de les competències atribuïdes pels articles 2.2.a i d), i 7 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als Funcionaris d'Administració Local amb habilitació de caràcter nacional,
  
ORDENE
  
I. Classificar els llocs de treball de Secretaria i Intervenció de l'Ajuntament de Tavernes de la Valldigna en classe primera, i queden reservats respectivament a funcionaris d'administració local amb habilitació de caràcter nacional pertanyents a la subescala de secretaria, categoria superior i a la subescala d'intervenció tresoreria, categoria superior, sense perjuí d'allò que s'ha previst per a este últim lloc en la disposició transitòria primera 2.e del Reial Decret 1.174/1987, de 18 de setembre.
  
II. Classificar el lloc de Tresoreria de l'Ajuntament de Tavernes de la Valldigna com a reservat a funcionaris amb habilitació de caràcter nacional.
  
III. Autoritzar l'exercici del lloc de treball de Tresoreria al funcionari de la corporació el senyor Antonio Manuel Juan Enguix, cap de la Secció de Tresoreria, Recaptació i Gestió Tributària.
  
IV. La modificació de la classificació d'estos llocs de treball, no afectarà les destinacions dels que els estigueren exercint amb caràcter definitiu.
  
Contra esta orde que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des del sendemà al de la seua publicació, o bé, recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des del sendemà al de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 7 de maig de 2002
  
El conseller de Justícia i Administracions Públiques,
  
CARLOS GONZÁLEZ CEPEDA